નવી દિલ્હી : રેલ્વે મંત્રાલય આ વખતે રેલ્વે બજેટમાં ટ્રેનોનું ભાડુ 5થી10 ટકા વધારે તેવી શક્યતાઓ છે. પ્રાપ્ત વિગતો અનુસાર રેવેન્યૂનું લક્ષ્ય પ્રાપ્ત નહી કરી શકવાનાં કારણે તથા કર્મચારીઓ દ્વારા 7માં પગાર પંચની માંગના કારણે આ પગલું ભરવું પડે તેમ છે. રેલ્વે દ્વારા યાત્રી ભાડાની સાથે સાથે માલ ગાડીનાં દરોમાં પણ વધારે કરવા અંગે વિચારણાઓ ચાલી રહી છે. રેલ્વે મંત્રાલયનાં સૂત્રોનાં અનુસાર રેલ્વે પોતાનાં કર્મચારીઓ માટે 7માં પગાર પંચની ભલામણોને લાગુ કરવા અંગે વિચારી રહ્યું છે. કર્મચારીઓની પણ લાંબા સમયથી માંગ છે. જો સાતમાં પગાર પંચને લાગુ કરવામાં આવે તો રેલ્વે તંત્ર પર વધારાનો 32 હજાર કરોડ રૂપિયાનો વાર્ષિક બોજો આવી પડે તેમ છે.